માણસનો નબળો ગુણ કોમળ શબ્દોમાં અને ડંખ વગર તેના ધ્યાને લાવીએ. તેને ગિલ્ટ એટલે કે અપરાધભાવ થાય તે રીતે ન વર્તીએ. તેને બદલે " કંઇ વાંધો નહીં, હવે તમે વર્તન સુધારી શકો છો" જેવા હકારાત્મક ઉદ્ગાર દ્વારા વ્યક્તિના દુર્ગુણોને કાઢી શકો છો. ક્ષમા અને કરુણાયુક્ત પ્રતિભાવ દ્વારા તમે અસરકારક પરિણામ લાવી શકો છો. દંડ અને ભેદભાવ દ્વારા સ્વભાવમાં વિકૃતિ આવે છે. પૂરતો સમય આપી સ્નેહભીનો અને સાતત્યપૂર્વકનો પ્રયાસ સુધારા માટે અનિવાર્ય છે.